Cantu ha suffridu po me o mama mia
in cuddu tempus de istraziu profundu,
cando sa vida ana leadu a frade meu
senza aer fattu ne arte ne dannu.
Fidi un’anzone suende dai sa mama
cun su latte in sa ucca falende,
fi(t) su fiore chi s’accera(t) riende
a su toccu ‘e sa primma campana.
No si podia(t) supportare
tantu dolore o mama mia,
deo lu devia iscaiveddare
e l’apo fatu a peta ia …
Mori tue puru e manu mia
no ti perdono mai, a(s) mortu a frade meu,
Mori tue puru e manu mia, no ti perdono mai,
a(s) mortu a frade meu,
Su coro tou è distrutu o mama mia
però issu non devia(t) campare,
in sa galera podia(t) pane mandigare
frade meu mandiga(t) terra e bia.
Sambene sardu si ribella(t) lu devia
po’nde fagher vendeta chiscare,
fi(t) frade meu e fizzu tou o mama mia
s’assassinu devia(t) pagare.
No si podia(t) supportare
tantu dolore o mama mia,
deo lu devia iscaiveddare
e l’apo fatu a petta ia …
Mori tue puru e manu mia
no ti perdono mai, a(s) mortu a frade meu,
Mori tue puru e manu mia
no ti perdono mai
a(s) mortu a frade meu
Mori tue puru e manu mia
no ti perdono mai
a(s) mortu a frade meu
Mori tue puru e manu mia
no ti perdono mai
a(s) mortu a frade meu
